
Mukadimah 

Bulan Ramadhan adalah bulan rahmat, pengampunan 
serta pembebasan dari api Neraka. Untuk itu, sepatutnya 
kita sebagai umat Islam perlulah bersungguh-sungguh 
apabila berada di dalam bulan ini dan juga di dalam 
bulan-bulan yang lain. 

Marilah kita menanam azam untuk menjadikan 
Ramadhan tahun ini lebih baik dan Ramadhan - 
Ramadhan sebelum ini. Kita perbanyakkan amalan 
dengan amalan khusus dan umum. Mini ebook ini hanya 
susunan semula dari kutipan mutiara - mutiara ilmu dan 
panduan amalan di bulan Ramdhan dari Al Quran, As 
Sunnah serta pandangan ulama’ - ulama’ 

Akhirnya semoga kita menjadikan hadiah Allah berupa 
bulan yang penuh nikmat ini untuk memposisikan diri 
dalam kalangan hamba - hamba Nya yang soleh dan 
solehah seterusnya mendapatkan keredhaan-Nya dan 
dimasukkan ke dalam syurga 

Ab Razak Aripin 
Ipoh 

5 Ramadhan 1441H 








Mukadimah 


1 Bulan Rahmat 

2 Bulan Keampunan 

3 Bulan Pembebasan dari Api Neraka 

4 Bulan Sedekah 

5 Bulan Nuzul Al Quran 

6 Bulan Lailatul Qadar 

7 Bulan Karnival Ibadah 

Daripada Abu Hurairah RA, bahawa Rasulullah SAW bersabda: 

Maksudnya: “Permulaan bulan Ramadhan membawa kerahmatan, pertengahannya 
keampunan dan kesudahannya pelepasan dari api neraka”. [Lihat: al-Jami’ al-Saghir, 
no. Hadith 2815] 

Tarjih Hadith 

Setelah melihat dan menekuni pendapat para ulama’ maka mereka cenderung untuk 
mengatakan bahawa hadith ini adalah teramat lemah tetapi ia boleh diamalkan di 
dalam al-fadhail. Ini kerana, bulan Ramadhan kesemuanya adalah rahmat, 
pengampunan dan pembebasan dari api neraka. 


Oleh yang demikian mari kita jadikan Ramadhan kali ini sebagai kita memperolehi 
kurniaan yang besar dari Allah dalam bentuk kerahmatan, keampunan dan pembeb 
api neraka. 



Antara amalan yang kita boleh buat untuk memperolehi rahmat dari Allah terutama di 

bulan Ramadhan adalah ; 

a) Kita memperbanyakkan menyebarkan kasih sayang dengan mendoakan kebaikan! 
orang lain 

b) Kita memperbanyakan memaafkan kesalahan orang lain kepada kita 

c) Membuat kebaktian kepada orang lain terutama ibubapa, ahli keluarga dan jiran - 
jiran 

d) Memberi dan menyediakan makan (iftar dan sahur) kepada orang lain terutama 
orang miskin, anak yatim orang dalan kesusahan 

e) Selalu mendoakan kebaikan dan kesejahteraan kepada guru - guru kita. 

f) Memudahkan urusan dan kerja orang lain dengan ikhlas kerana Allah SWT 

g) Tambah niat -niat amalan anda, seperti puasa kerana Allah, supaya jadi bakti 
kepada ibubapa, supaya pahala mengalir kepada guru -guru, supaya masyarakat 
harmoni, supaya kita semakin perihatin dan lain -lain lagi. InsyaAllah gandaan 
kebajikan bertambah - tambah. 

Hadith Nabi Muhammad SAW : 




Maksudnya: 

Daripada Abu Hurairah RA, daripada Nabi SAW bersabda: "Sesiapa yang berpuasa 
Ramadhan dengan penuh keimanan dan ihtisab (mengharapkan keredhaan Allah) akan 
diampunkan dosanya yang terdahulu." (Muttafaqun 'Alayhi, hadith riwayat al-Bukhari, 
no. 38, 2014, Muslim, no. 760) 


Puasa adalah pintu segala ibadah kerana dengan berpuasa Allah SWT akan mengampuni 
dosa-dosa seseorang hamba. Apabila dosa-dosanya diampunkan maka ianya menjadikan 
hati bercahaya dan cahaya itu akan menimbulkan keghairahan untuk melakukan setiap 
amal ibadah yang lain dengan bersungguh-sungguh. Namun, ulama mengingatkan 
bahawa hanya dosa-dosa kecil sahaja yang terhapus dan dosa-dosa besar tidak akan T 
terhapus melainkan dengan hanya bertaubat kepada Allah SWT dengan sebenar-benar 
taubat. 

I ■r 

Apakah amalan - amalan di bulan Ramadhan yang memboleh Allah mengampunkan dosa 
- dosa kita; 

a) Setiap kali sebelum sahur pastikan dapat solat 2 rakaat Tahajjud dan dalam doakan 
kita mohon agar Allah masukkan mak dan ayah kita masuk dalam syurga tanpa hisab 

b) Setiap kali berbual dan berjumpa orang di bulan Ramadhan, kita boleh maaf dan 
minta halal segala salah silap 

c) Ingat dan bayangkan muka - muka orang yang pernah buat dosa kepada kita, fitnah 
kita, sakiti kita, menghina kira dan mempersendakan kita, kemudian maafkan 
mereka dengan ikhlas. 

d) Sebelum tidur maafkan ibu ayah, anak - anak, kawan - kawan dan ahli keluarga kita, 
elakan tidur dalam keadaan kita ada dendam kepada orang lain 

Diriwayatkan Bazzar (Kasyf, no. 962), dari hadits Abu Said, dia berkata, Rasulullah 
sallallahu’alaihi wasallam bersabda, 


d 

“Sesungguhnya Allah Tabaraka wa Ta’ala memberikan kebebasan dari siksa neraka 
pada setiap malam -yakni di bulan Ramadan- dan sesungguhnya setiap muslim pada 
waktu siang dan malam memiliki doa yang terkabul ( mustajabah)”. 


Hadith di atas menegaskan bahawa Allah akan memberi hadiah yang besar kepada 
orang berpuasa di bulan Ramadhan dengan penuh keimanan dan rasa diri iaitu 
pembebasan api neraka serta doa - doa sebagai senjata - senjata yang disiang hari yang 
mustajab. 


Sesungguhnya pembebasan dari api neraka adalah yang diidam - idamkan oleh 
pendosa - pendosa di dunia ini. Sebagai manusia biasa kita pasti pernah leka dan lalai i 
dan melaksanakan ibadah sehingga jatuh ke dalam kalangan pendosa. Maka apakah 
amalan - amalan yang boleh menjadi penebus api nereka di bulan Ramadhan 



1 




a) Berusaha melepaskan kesusahan orang lain seperti memderma wang kepada yang 
tiada wang, atau memberi makan kepada golongan yang lapar 

b) Sentiasa memberi berita gembira kepada orang lain, walau mereka melakukan 
kesalahan 

c) Doakan keampunan kepada yang melakukan dosa kepada kita 

d) Sentiasa bahagiakan isteri, suami, anak - anak, ibu dan ayah 

e) Bersedekah dan berderma sepanjang Ramadhan 

f) Jika ada haiwah ternakan, sembelih dan jamu orang makan atau hadiahkan daging 
kepada orang lain atau masak dan sedekahkan kepada orang lain 

g) Jika kita akan memelihara haiwan untuk suka - suka seperti burung, monyet atau 
apa sahaja, maka bebaskan ia ke habitat asalnya. 

Junjungan besar nabi Muhammad bersabda 



“Sesungguhnya Allah Ta’ala itu Maha Memberi, Ia mencintai kedermawanan serta akhlak 
yang mulia, Ia membenci akhlak yang buruk.” (HR. Al Baihaqi, di shahihkan Al Albani 
dalam Shahihul Jami’, 1744) 



“Dunia itu untuk 4 jenis hamba: Yang pertama, hamba yang diberikan rezeki oleh Allah 
serta kefahaman ilmu agama yang tinggi. Ia bertaqwa kepada Allah dalam menggunak&i 
hartanya dan ia gunakan untuk menyambung silaturahim. Dan ia menyedari terdapat t 
Allah pada hartanya. Maka inilah kedudukan hamba yang paling baik.” (HR. Tirmidzi, 
no.2325, ia berkata: “Hasan shahih”) 

Dua hadith di atas amat memberi penekanan bahawa kepentingan bersedekah di bulan ' 
Ramadhan adalah semulia - mulia amalan. Antara amalan - amalan yang dituntut kita 
lakukan sebagai menepati kehendak hadith di atas adalah ; 

a) Menggunakan wang dan tenaga kita di bulan Ramadhan untuk menyambung 
silaturahim seperti mengadakan majlis berbuka puasa dan menjemput jiran dan 
saudara mara hadir 

b) Mengeluarkan belanja untuk isteri, dan anak -anak agar hubungan kekeluargaan 
semakin rapat dan kukuh 

c) Memahami bahawa setiap harga yang diperolehi hakikatnya datang dari Allah yang 
diamanahkan kepada kita untuk dibelanjakan ke jalan yang telah Allah tetapkan. 

d) Meyakini bahawa setiap harta yang kita miliki bukan kepunyaan kita selagi kita tidak 
belanjakan / sedekahkan / dermakan. 

Di dalam surah Al-Baqarah ayat 185, Allah s.w.t berfirman 

(Masa yang diwajibkan kamu berpuasa itu ialah) bulan Ramadan yang padanya 
diturunkan Al-Quran, menjadi petunjuk bagi sekalian manusia, dan menjadi 
keterangan-keterangan yang menjelaskan petunjuk dan (menjelaskan) perbezaan 
antara yang benar dengan yang salah “ 

Ayat diatas jelas menyatakan di bulan Ramadhan banyak wahyu - wahyu 
diturunkan untuk panduan manusia menuju jalan Allah. Jibril akan turun dimalam 
- malam Ramadhan mendampingi Nabi Muhammad SAW menyemak ayat - ayat 
yang telah turun sebelumnya. 


F- 


Amalan bertadarus di bulan Ramadhan adalah amalan mulia serta menjadi ikutan 

seluruh umat manusia di dunia samada secara langsung atau di akam maya. 

Namun janganlah kita hanya mendamping Al Quran dibulan Ramadhan sahaja. 

Dibawah dicadangkan amalan yang terbaik dalam memahami dan menghayati 

Ramadhan bulan Nuzul Al Quran; 

a) Membaca dengan tartil dan membaca terjemahannya, maka jangan di tumpu 
untuk khatam sahaja kerana boleh sahaja khatam dibulan lain atau mulai 
bacaan di bulan Rejab dan Saaban kemudian dikhatamkan dibulan Ramadhan 

b) Membaca bersama anak -anak atau ahli kelaurga di rumah biar hanya semuka 
surat tapi baca terjemahan sekali untuk menghayatan 

c) Perbaiki bacaan dengan berlagu dan intonasi yang sesuai dengan maksud ayat, 
seperti ayat ancaman dibaca keras, ayat pujuk dibaca dengan mendayu dan ayat 
berita gembira dibaca dengan lembut 

d) Bacalah al Quran sepanjang tahun dengan kemampuan kita elak tergesa - gesa 
untuk khatam, jika ada rezeki khatam di bulan Ramadhan 

e) Belajarlah baiki bacaan dengan bertalaqi dengan ahlinya agar bacaan berada di 
tahap terbaik sebelum menghembuskan nafas terakhir 

Allah berfirman dalam surah al Qadr ayat 2 dan 3 

Terjemahan : Dan tahukah kamu apakah malam kemuliaan itu?, Malam kemuliaan 
itu lebih baik dari seribu bulan,, 

Ayat di atas menjelaskan bahawa Allah SWT telah menghadiahkan kepada seluruh 
umat Islam yang berada dalam bulan Ramadhan satu malam istimewa yang 
dinamakan malam al Qadr yang amalan di malamnya dinisbahkan lebih baik dari 
1000 bulan beramal, maka amalan yang disarankan pada malam tersebut adalah ; 


a) Bagi orang yang mendapat lailatulqadar ucapkanlah: 

“Ya Allah, sesungguhnya Engkau adalah Maha Pemberi Kemaafan (Maha Pengampc i), 
Suka memberi kemaafan (keampunan), maka maafkanlah (ampunkanlah) aku dan 
kedua ibu bapaku.” 

b) Banyakkan solat, membaca al-Quran, doa dan zikir. Berdoalah juga dengan lain-1 
doa dalam bahasa kita untuk lain-lain kebaikan dunia dan akhirat, janganlah berdoa 
sesuatu yang buruk. 




c) Bacalah walaupun 1 ayat al-Quran sebelum tidur, kerana jika berbetulan dengan 
malam Qadar pahalanya lebih baik daripada sekali khatam al-Quran pada malam- 
malam lain, (sebaik-baiknya bacalah 10 kali Surah al-Ikhlas, iaitu Qul Huwallahu Ahad) 


d) Bagi perempuan yang haidh atau nifas, ucapkan zikir-zikir di bawah: 

$ % M VI 4) ^3 51^ 

Junjungan besar nabi Muhammad bersabda 

Maksudnya: 

Daripada Abu Hurairah RA, beliau berkata, Rasulullah SAW bersabda: "Allah SWT 
berfirman: "Setiap amalan anak Adam adalah untuknya melainkan puasa. 
Sesungguhnya puasa itu milik Aku (Allah) dan akulah yang akan membalasnya.” 
(Muttafaqun “Alayhi, hadith riwayat al-Bukhari, 1904, Muslim 1151) 

Memahami Ramadhan sebagai bulan karnival ibadah maka, adalah disarankan kepada 
kita semua untuk : 

i 

1. Berpuasa pada siangnya dengan puasa yang sebenarnya. V 

2. Menghidupkan malam dengan amalan yang disyariatkan termasuk qiamullail 

3. Meningkatkan amalan harian 

4. Menunaikan solat tarawih 

5. Bertadarus al-quran 

6. Menunaikan zakat fitrah dan zakat yang lain 

7. Beriktikaf terutama 10 malam terakhir 

8. Memperbanyakkan sedekah 

9. Memberi makanan kepada orang yang berpuasa 

10. Bersahur 

11. Bersederhana dalam berbelanja dan makan minum 

12. Menjaga pancaindera dari melakukan maksiat 

13. Menunaikan umrah jika mampu 

Semoga Allah mengurniakan kekuatan kepada kita untuk rajin dan tekun beribadah 
dibulan Ramadhan. 

Saya hadiahkan mini ebook 
ini kepada sahabat dunia 
akhirat saya 


Semoga ukhuwah kita 
hingga ke Jannah 

